รู้ทันแชร์ลูกโซ่กับขายตรง
โดย...ชัตน์วรี
23 เม.ย. 2558

โดย...ชัตน์วรี
หลายคงสับสนว่าธุรกิจขายตรงกับแชร์ลูกโซ่แตกต่างกันอย่างไง และจะทำอย่างไรไม่ให้ตกเป็นเหยื่อ “แชร์ลูกโซ่”
7 ข้อ รู้ให้ทันข้อแตกต่างระหว่างธุรกิจขายตรง กับแชร์ลูกโซ่
1.การจดทะเบียน
ธุรกิจขายตรง - จดทะเบียนที่ สคบ.และต้องนำเสนอแผนธุรกิจ
แชร์ลูกโซ่ - ไม่ได้มีการจดทะเบียน
2.การรับสมัครสมาชิก
ธุรกิจขายตรง - ไม่บังคับ/ไม่มีเงื่อนไขให้สมาชิกซื้อสินค้าเพื่อมีสิทธิเข้าร่วมธุรกิจ
แชร์ลูกโซ่ - บังคับให้สมาชิกซื้อสินค้า
3.การขายสินค้า
ธุรกิจขายตรง - สมาชิกนำสินค้าไปเสนอขายกับผู้บริโภคโดยตรง
แชร์ลูกโซ่ - ไม่เน้นขายสินค้าแต่มุ่งเน้นให้สมาชิกไปชักชวนบุคคลอื่นมาเข้าร่วมเครือข่าย
4.การจ่ายผลตอบแทน
ธุรกิจขายตรง - ผลตอบแทนหลักเป็นรายได้จากการขายสินค้า
แชร์ลูกโซ่ - รายได้มากจากจำนวนสมาชิกที่เข้าร่วมเครือข่าย
5.สินค้า
ธุรกิจขายตรง - สินค้ามีคุณภาพสูง ผ่านการตรวจสอบ
แชร์ลูกโซ่ - ราคาสินค้าสูง คุณภาพต่ำ ใช้โฆษณาอวดอ้างสรรพคุณเกินจริง
6.สิทธิของสมาชิก
ธุรกิจขายตรง - สามารถคืนสินค้าได้ตามเงื่อนไข
แชร์ลูกโซ่ - มักไม่รับคืนสินค้าเพราะระบบการจ่ายเงินเป็นการนำเงินจากผู้สมัครรายใหม่มาจ่ายให้กับรายเก่าต่อๆ กันไป (ระบบพีระมิด)
7.สิทธิของผู้บริโภค
ธุรกิจขายตรง - ผู้บริโภคมีสิทธิเลิกสัญญาโดยส่งหนังสือแสดงเจตนาภายใน 7 วัน นับจากวันที่ได้รับสินค้า/บริการ
แชร์ลูกโซ่ - การซื้อสินค้าของสมาชิก เป็นการซื้อตามเงื่อนไขเพื่อหวังรับผลประโยชน์ตอบแทนจึงไม่เป็นผู้บริโภคตามกฎหมายขายตรง &amp;O5532;
แหล่งข้อมูล : พระราชบัญญัติขายตรงและตลาดแบบตรง พ.ศ. 2545 , กลยุทธ์กลโกง “แชร์ลูกโซ่”